Reglament de Règim Intern del Claustre Universitari - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/244)
  + [Valencià](/va/acuerdo/244)






Selector de idioma

Leer

* [Español](/es/acuerdo/244)
* [Valencià](/va/acuerdo/244)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





Reglament de Règim Intern del Claustre Universitari[Butlletí Oficial Universitat d'Alacant](/ca/Publicacion)
============================================================================================================

Secretaria General

Butlletí Oficial Universitat d'Alacant





Reglament de Règim Intern del Claustre Universitari

Data d'aprovació
:   29/11/2005

Data de publicació
:   31/03/2006

Òrgan competent
:   Claustre Universitari

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=244.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/244)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/244)
  + [Compartir acuerdo en 

    X](https://twitter.com/intent/tweet?via=UA_Universidad&text=Reglament de Règim Intern del Claustre Universitari&url=https://www.boua.ua.es/va/acuerdo/244)

**Títol:** Reglament de Règim Intern del Claustre Universitari

**Secció:** DISPOSICIONS GENERALS

**Òrgan:** Claustre Universitari

**Data d'aprovació:** dimarts, 29 de novembre de 2005

REGLAMENT DE RÈGIM INTERN DEL CLAUSTRE UNIVERSITARI DE LA UNIVERSITAT D’ALACANT  
 (Aprovat pel Claustre Universitari en la reunió ordinària del 29 de novembre de 2005)  
 TÍTOL PRELIMINAR  
 Article 1 - Objecte del Reglament.  
 TÍTOL I. NATURALESA, COMPOSICIÓ I COMPETÈNCIES DEL CLAUSTRE UNIVERSITARI.  
 Article 2 - Naturalesa.  
 Article 3 - Composició.  
 Article 4 - Competències.  
 TÍTOL II. ELS CLAUSTRALS.  
 Capítol I. Adquisició i pèrdua de la condició de claustral.  
 Article 5 - Adquisició.  
 Article 6 - Durada del mandat.  
 Article 7 - Pèrdua de la condició de claustral.  
 Article 8 - Substitució en cas de vacants.  
 Capítol II. Drets i deures dels claustrals.  
 Article 9 - Drets dels claustrals.  
 Article 10 - Deures dels claustrals.  
 TÍTOL III. ORGANITZACIÓ DEL CLAUSTRE UNIVERSITARI . 7 Article 11 - Òrgans del Claustre Universitari.  
 Capítol I. Mesa del Claustre.  
 Secció 1a. Composició i elecció dels membres.  
 Article 12 - Naturalesa.  
 Article 13 - Composició.  
 Article 14 - Elecció dels membres de la Mesa.  
 Secció 2a. Funcions de la Mesa.  
 Article 15 - Funcions de la Mesa.  
 Article 16 - Funcions del president de la Mesa.  
 Article 17 - Funcions del secretari de la Mesa.  
 Capítol II. El Ple    
 Article 18 - Naturalesa .  
 Article 19 - Funcions    
 Capítol III. Les comissions  
 Article 20 - Caràcter de les comissions .  
 Article 21 - Organització  
 Article 22 - Constitució, composició i elecció dels membres .  
 TÍTOL IV. FUNCIONAMENT DEL CLAUSTRE UNIVERSITARI.  
    
 Capítol I. Funcionamient de la Mesa del Claustre  
 Article 23 - Convocatòria .  
 Article 24 - Quòrum i adopció d’acords.  
 Capítol II. Funcionamient del Ple.  
 Secció 1a. Convocatòria .  
 Article 25 - Convocatòria  
 Secció 2a. Sessions  
 Article 26 - Règim de sessions .  
 Article 27 - Quòrum  
 Secció 3a. Debat i adopció d’acords  
 Article 28 - Desenvolupament dels debats  
 Article 29 - Adopció d’acords .  
 Article 30 - Delegació de vot .  
 Capítol III. Funcionament de les comissions  
 Article 31 - Convocatòria .  
 Article 32 - Quòrum i adopció d’acords.  
 TÍTOL V. ELECCIONS DE REPRESENTANTS PEL CLAUSTRE UNIVERSITARI  
 Capítol I. Elecció de representants del Claustre Universitari en altres òrgans  
 Secció 1a. En el Consell de Govern  
 Article 33 - Representants del Claustre Universitari en el Consell de Govern .  
 Article 34 - Elecció  
 Secció 2a. En altres òrgans o comissions.  
 Article 35 - Procediment  
 Capítol II. Elecció de membres d’altres òrgans pel Claustre Universitari .  
 Secció 1a. Elecció de la Comissió de Reclamacions  
 Article 36 - Composició .  
 Article 37 - Elecció i durada del mandat  
 Secció 2a. Elecció dels membres de la Comissió de Planificació Econòmica  
 Article 38 - Membres a elegir pel Claustre Universitari.  
 Article 39 - Elecció    
 Secció 3a. Elecció dels membres d’altres òrgans o comissions  
 Article 40 - Elecció dels membres d’altres òrgans o comissions  
 TÍTOL VI. ELECCIÓ DEL DEFENSOR UNIVERSITARI .  
 Article 41 - Naturalesa  
 Article 42 - Candidatures .  
 Article 43- Elecció i durada del mandat  
 Article 44 - Incompatibilitat .  
 TÍTOL VII. MOCIÓ DE CENSURA I ELECCIONS ANTICIPADES A RECTOR .  
 Article 45 - Moció de censura  
 Article 46 - Convocatòria .  
    
 Article 47 - Desenvolupament de la sessió  
 Article 48 - Votació  
 Article 49 - Convocatòria d’eleccions anticipades a rector  
 TÍTOL VIII. REFORMA DE L‘ESTATUT DE LA UNIVERSITAT.  
 Article 50 - Iniciativa.  
 Article 51 - Tramitació de la proposta  
 Article 52 - Aprovació  
 Article 53 - Entrada en vigor  
 TÍTOL IX. REFORMA DEL REGLAMENT.  
 Article 54 - Iniciativa.  
 Article 55 - Tramitació.  
 Article 56 - Aprovació  
 DISPOSICIÓ ADDICIONAL    
 Única - Denominacions .  
 DISPOSICIÓ DEROGATÒRIA .  
 Única  
 DISPOSICIÓ FINAL .  
 Única - Entrada en vigor .  
    
 TÍTOL PRELIMINAR  
 Article 1 - Objecte del Reglament  
 És objecte d’aquest Reglament regular l'organització i funcionament del Claustre Universitari de la Universitat d'Alacant, atenint-se al que estableix la Llei Orgànica 6/2001 de 21 de desembre, d'Universitats (BOE del 24), en l’Estatut de la Universitat d'Alacant, aprovat per Decret 73/2004, de 7 de maig, del Consell de la Generalitat (DOGV núm. 4755 de 18 de maig) i altra normativa d'aplicació.  
   
   
    
 TÍTOL I NATURALESA, COMPOSICIÓ I COMPETÈNCIES DEL CLAUSTRE UNIVERSITARI  
 Article 2 - Naturalesa  
 El Claustre Universitari és el màxim òrgan de representació de la comunitat universitària, i li correspon exercir les funcions sobiranes de normativa interna, fiscalitzar la gestió de la Universitat i expressar les seues posicions i aspiracions en els diferents àmbits d'actuació universitària.  
   
    
 Article 3 - Composició  
 1. El Claustre Universitari estarà format pel rector, que el presidirà, el secretari general i el gerent, i per tres-cents claustrals, distribuïts entre els diferents sectors de la comunitat universitària, de la forma següent:  
 a) 153 representants elegits per i entre els funcionaris doctors dels cossos docents universitaris.  
 b) 24 representants elegits per i entre els funcionaris no doctors, contractats doctors i professors col·laboradors.  
 c) 6 representants elegits per i entre els ajudants, ajudants doctors, becaris  personal investigador.  
 d) 3 representants elegits per i entre els associats, emèrits i visitants.  
 e) 78 representants elegits per i entre l’alumnat.  
 f) 36 representants elegits per i entre el personal d'administració i serveis.  
    
 2. Per a l'elecció dels representants dels col·lectius c), d) i f) s'estableix circumscripció electoral única. Per als col·lectius restants, la circumscripció la constitueix cadascuna de les facultats i escoles.  
   
    
 Article 4 - Competències  
 Corresponen al Claustre Universitari les competències següents:  
 a) Elaborar l'Estatut de la Universitat i vetlar perquè es complisca, així com les possibles modificacions.  
 b) Convocar, amb caràcter extraordinari, eleccions a rector a iniciativa d'un terç dels seus membres i amb l'aprovació de dos terços.  
 c) Aprovar o censurar la gestió del rector i dels restants òrgans generals de govern de la Universitat.  
 d) Aprovar la memòria anual de la Universitat que a aquest efecte presentarà el rector.  
 e) Elegir els seus representants en el Consell de Govern per i entre els propis membres de cadascun dels sectors de la comunitat universitària.  
 f) Elegir els set catedràtics d'universitat que han d'integrar la Comissió de Reclamacions prevista en l’article 147 de l’Estatut de la Universitat d'Alacant.  
 g) Elegir el defensor universitari i aprovar el reglament de règim intern d’aquest.  
 h) Pronunciar-se sobre els temes per als quals siga particularment convocat,  emetent recomanacions, propostes i, si escau, els acords vinculants que siguen pertinents.  
 i)  Demandar la compareixença de membres dels òrgans de govern i administració de la Universitat, així com la informació precisa sobre el funcionament d’aquesta.  
 j)  Elaborar i aprovar el reglament intern, i aprovar, a proposta del Consell de Govern, el reglament electoral de desenvolupament de l’Estatut de la Universitat d'Alacant.  
 k) Elegir els representants de la Comissió de Planificació Econòmica.   
 l) Qualsevol altra que li atribuisca la legislació vigent.  
   
   
    
 TÍTOL II ELS CLAUSTRALS  
 Capítol I Adquisició i pèrdua de la condició de claustral  
 Article 5 - Adquisició  
 1.       La condició de claustral l'adquireixen els membres de la comunitat universitària elegits per sufragi universal, lliure, igual, directe i secret, conformement a la normativa electoral d'aplicació.  
 2.       Així mateix, tenen la condició de claustral el rector, el secretari general i el gerent.  
    
 Article 6 - Durada del mandat  
 La durada del mandat dels claustrals serà de quatre anys, excepte el dels representants dels estudiants que serà de dos.  
 Article 7 - Pèrdua de la condició de claustral  
 La condició de claustral es perd per: a) Extinció del mandat. b) Deixar de pertànyer a la Universitat d'Alacant. c) Deixar de formar part del col·lectiu en el qual va resultar triat. d) Deixar de complir les condicions per ser elegible com a claustral. e) Renúncia expressa, dirigida a la presidència de la Mesa del Claustre Universitari. f) Qualsevol altra causa que es derive de l'ordenament jurídic.  
 Article 8 - Substitució en cas de vacants  
 Les vacants que s’hi produïsquen seran cobertes pel candidat més votat que no haja sigut elegit de la llista de la circumscripció electoral i col·lectiu corresponent, sempre que reunisca els requisits a aquest efecte per a ser claustral. Quan haja impossibilitat de cobrir les vacants a través d'aquest sistema, el rector hi convocarà les oportunes eleccions parcials. En qualsevol cas, el mandat d'aquests representants conclourà amb el del Claustre Universitari de què es tracte.  
   
   
    
 Capítol II Drets i deures dels claustrals  
 Article 9 - Drets dels claustrals  
 Els claustrals tenen dret a:  
 a) Assistir a les sessions del Claustre Universitari i a les de qualsevol altre òrgan per als quals hagueren sigut elegits. b) Rebre la informació i documentació disponible per a l'exercici de les seues funcions, de conformitat amb el que estableix aquest reglament. c) Ser electors i elegibles per a l'elecció dels representants del Claustre Universitari en altres òrgans de la Universitat, així com per a l'elecció dels membres dels òrgans interns d’aquest. d) Qualsevol altre que es derive de la legislació vigent.  
 Article 10 - Deures dels claustrals  
 Els claustrals tenen el deure de: a) Assistir a les reunions del Claustre Universitari i a les de qualsevol altre òrgan per als quals hagueren sigut elegits. b) Observar una actitud de particular consideració i respecte cap als altres membres del Claustre Universitari. c) Complir les normes d’aquest reglament així com qualsevol altra que els afecte. d) Qualsevol altre que es derive de la legislació vigent.  
   
   
    
 TÍTOL III ORGANITZACIÓ DEL CLAUSTRE UNIVERSITARI  
 Article 11 - Òrgans del Claustre Universitari  
 El Claustre Universitari, per a l'exercici de les seues funcions, disposa dels òrgans següents: a) La Mesa del Claustre. b) El Ple. c) Les comissions   
 Capítol I Mesa del Claustre  
 Secció 1a Composició i elecció dels seus membres  
 Article 12 - Naturalesa  
 La Mesa del Claustre és l’òrgan col·legiat rector d’aquest. Actua sota la direcció del president, al qual auxilia en les seues funcions.  
 Article 13 - Composició  
 1. La Mesa del Claustre estarà constituïda pels membres següents: a) El rector, que en serà el president. b) El secretari general de la Universitat d’Alacant, que serà el secretari del Claustre Universitari i de la Mesa.  c) El gerent de la Universitat d’Alacant. d) Un professor. e) Un alumne. f) Un membre del personal d’administració i serveis.  
 2.  El professor electe actuarà de vicepresident de la Mesa, que substituirà el president en cas d'absència o malaltia.  
 3.       La Mesa elegirà d'entre els seus membres a qui haurà de substituir el secretari en cas d'absència o malaltia.  
 4.       Els membres de la Mesa electes, seran elegits per i d'entre els claustrals de cada col·lectiu. A aquests efectes, els claustrals dels cossos electorals a), b), c) i d), a que es refereix l’article 3 d’aquest Reglament, s'agruparan per a l'elecció del professor, i els claustrals dels cossos e) i f), que preveu el precepte esmentat, triaran, respectivament, l'alumne i el personal d'administració i serveis que han de formar part de la Mesa.  
    
 Article 14 - Elecció dels membres de la Mesa   
              1.       En la sessió constitutiva del Claustre Universitari s’elegiran els membres de la Mesa.  
 2.       Resultaran elegits qui hagen obtingut el major nombre de vots pel col·lectiu corresponent. Si hi haguera empat, serà triat qui haja estat més temps vinculat amb la Universitat d'Alacant, en el col·lectiu de què es tracte, en el cas del professor i el personal d'administració i serveis, i el de major edat en el cas de l'alumne.  
 3.       El vot ha de ser secret, lliure, directe i personal.  
 4.       Si el nombre de candidats presentats fóra el mateix que el de vacants que cal cobrir no es farà elecció i es designaran aquests candidats.  
   5.       El president farà la proclamació dels candidats electes i declararà constituïda la Mesa.  
    6.       Quan un membre de la Mesa perda la condició de claustral, es farà novament l'elecció de la vacant que cal cobrir en la següent sessió del Claustre, segons el que indica l'apartat 4 de l’article anterior.   
    
 Secció 2a Funcions de la Mesa  
 Article 15 - Funcions de la Mesa  
 Correspon a la Mesa del Claustre Universitari les funcions següents: a) Col·laborar amb el president en l'exercici de les seues atribucions. b) La determinació del calendari de sessions. c) Decidir sobre el canvi de l'ordre de discussió dels punts de l'ordre del dia. d) L'adopció d'acords sobre quantes qüestions siguen necessàries per al normal desenvolupament de les sessions. e) Coordinar les diferents comissions del Claustre Universitari. f) La qualificació i tramitació dels escrits dirigits al Claustre Universitari, així com els que puguen dirigir-se a altres òrgans de govern de la Universitat d'Alacant. g) La interpretació d'aquest Reglament en cas de dubte o omissió, tenint en compte la normativa que poguera resultar aplicable. h) Qualsevol que li atribuisca aquest reglament, el Claustre Universitari i altra legislació vigent que li siga aplicable.  
 Article 16 - Funcions del president de la Mesa  
 Són funcions del president de la Mesa: a) Exercir la representació del Claustre. b) Convocar el Claustre i la Mesa segons el que es disposa en aquest Reglament. c) Declarar la constitució del Claustre i de la Mesa. d) Establir i mantenir l'ordre de les discussions, dirigir les sessions amb imparcialitat i dins del respecte que es deu al Claustre. e) Complir i fer complir aquest Reglament. f) Qualsevol altra que li conferisca aquest Reglament, i altres disposicions legals d'aplicació.  
 Article 17 - Funcions del secretari de la Mesa  
 Són funcions del secretari de la Mesa: a) Efectuar la convocatòria del Claustre i de la Mesa per ordre del president. b) Redactar, amb el vistiplau del president, les actes de les sessions plenàries i de la Mesa, així com les certificacions que hagen d'expedir-se. c) Assistir el president en les sessions per assegurar l'ordre en els debats i votacions. d) Col·laborar en el normal desenvolupament dels treballs del Claustre segons el que es disposa en aquest Reglament. e) Garantir la publicitat dels acords del Claustre Universitari. f) Qualsevol altra funció que li encomanen el president, aquest Reglament i altres disposicions legals aplicables.  
   
    
 Capítol II El Ple  
 Article 18 - Naturalesa  
 El Ple del Claustre n’és el màxim òrgan, i està constituït per tots els seus membres. La seua actuació s'haurà d'inspirar en els principis de llibertat, igualtat i democràcia.  
 Article 19 - Funcions  
 Al Ple li correspon la funció de deliberació i adopció d'acords en el marc de l'exercici de les competències atribuïdes al Claustre Universitari.  
   
    
 Capítol III Les comissions  
 Article 20 - Caràcter de les comissions  
                  1.       El Claustre Universitari podrà establir les comissions que estime convenient, de caràcter permanent o no, depenent de les funcions que se'ls assigne.  
                  2.       Les comissions només tindran caràcter consultiu i abordaran les qüestions i assumptes que es relacionen amb les finalitats per a les quals es van crear.  
    
 Article 21 - Organització  
                  1.       Les comissions hauran d’elegir, per i d'entre els seus membres, un president i un secretari, que tindran, en el seu àmbit respectiu, les mateixes competències que corresponen al president i al secretari de la Mesa.   
                  2.       El rector de la Universitat, si ho estimara oportú, podrà assistir a les comissions, amb veu i vot. En aquest supòsit, presidirà la sessió.  
                  3.       Les comissions, quan no siguen presidides pel rector, seran dirigides pel president.  
    
 Article 22 - Constitució, composició i elecció dels membres  
                  1.       Correspon al Ple del Claustre l'adopció de l'acord sobre constitució de les seues comissions.  
                  2.       La composició de les comissions serà determinada pel Ple del Claustre, respectant sempre la representació de la composició d’aquest. A aquest efecte, quan els temes que s’hagen de tractar així ho justifiquen, els diferents cossos electorals previstos en l’article 3 d’aquest Reglament podran agrupar-se entre si per conformar un col·lectiu que garantisca aquesta representació.  
                  3.       L'elecció dels seus membres s'efectuarà per i d'entre els claustrals dels diferents col·lectius que hagen de formar la Comissió. Cada elector només podrà atorgar el seu vot a un nombre de candidats igual o inferior al 70% dels representants que corresponga triar en el seu col·lectiu, menys en aquells supòsits que només haja de triar-se un representant.  
                  4.       Resultaran elegits els qui hagen obtingut el major nombre de vots pel col·lectiu corresponent. Si hi haguera empat, serà triat qui haja estat més temps vinculat amb la Universitat d'Alacant, en el col·lectiu de què es tracte, menys en el cas dels alumnes, que ho serà el de major edat.   
                  5.       S’hi produïren vacants, es farà una nova elecció per cobrir-les.  
   
   
    
 TÍTOL IV FUNCIONAMENT DEL CLAUSTRE UNIVERSITARI  
 Capítol I Funcionament de la Mesa del Claustre  
 Article 23 - Convocatòria  
 La convocatòria de la Mesa del Claustre Universitari correspon al president, a iniciativa pròpia, o quan ho sol·licite un terç dels membres.  
 Article 24 - Quòrum i adopció d’acords  
                  1.       El quòrum per a la constitució vàlida de la Mesa requerirà la presència del president i secretari o, si escau, dels qui els substituïsquen, i de la meitat almenys de la resta de components.  
                  2.       Per a l'adopció d'acords es requereix el vot favorable de la majoria simple dels assistents a la sessió, menys quan l'Estatut de la Universitat i aquest Reglament hi prevegen una altra majoria. El vot del president serà diriment en cas d'empat.  
   
    
 Capítol II Funcionament del Ple  
 Secció 1a Convocatòria  
 Article 25 - Convocatòria  
                  1.       El president, assistit per la Mesa, convocarà les sessions del Ple i fixarà l'ordre del dia, tenint en compte les peticions dels claustrals formulades per escrit a la Mesa. En tot cas, el president inclourà en l'ordre del dia les sol·licituds presentades amb una antelació de 15 dies com a mínim a la data de celebració de la sessió, almenys, per un 10% dels membres del Claustre Universitari o per la totalitat dels representants d'algun dels col·lectius enumerats en l'art. 3 d’aquest Reglament.  
                  2.       El secretari de la Mesa convocarà els claustrals, per ordre del president, almenys amb una antelació mínima de 72 hores, llevat dels casos d’urgència.  
                  3.       La convocatòria, que es comunicarà preferentment per via electrònica, haurà de contenir l’ordre del dia de la sessió i la informació sobre els temes objectiu de la mateixa estarà a disposició dels membres del Claustre amb igual termini.  
    
 Secció 2a Sessions  
 Article 26 - Règim de sessions  
 El Ple del Claustre Universitari es reunirà en sessió ordinària en període lectiu, com a mínim una vegada per curs durant el primer trimestre de l'any, i en sessions extraordinàries quan ho considere oportú el rector, ho sol·licite el Consell de Govern o almenys una cinquena part dels claustrals, amb l’expressió prèvia dels assumptes que justifiquen la convocatòria.  
 Article 27 - Quòrum  
                  1.       El quòrum per a la vàlida constitució de la sessió requereix la presència del president i secretari o, si escau, de qui els substituïsquen, i de la meitat almenys de la resta de components, en primera convocatòria.  
                  2.       Si no hi haguera quòrum, l'òrgan col·legiat es constituirà en segona convocatòria mitja hora després de l'assenyalada per a la primera, i bastarà perquè estiga constituït vàlidament la presència del president i secretari, o dels seus substituts, i l'assistència de la tercera part dels membres.  
                  3.       A l'efecte d'establir el quòrum es considerarà present el membre del Claustre Universitari que haja exercit la delegació de vot.  
    
 Secció 3a Debat i adopció d’acords  
 Article 28 - Desenvolupament dels debats  
                  1.       Sobre tots i cadascun dels punts de l'ordre del dia, el president, després de fer l'exposició que estime necessària o convenient i fixant, si escau, la proposta de la Mesa, obrirà el debat.  
                  2.       El president del Claustre, d'acord amb la Mesa, dirigirà el desenvolupament dels debats.  
                  3.       En tots els debats la presidència arbitrarà, d'acord amb la Mesa, un torn d'intervencions, obert o tancat, sobre la qüestió o proposta.  
                  4.       Les intervencions en els debats es faran personalment, després d’identificar-se el claustral, i de viva veu.  
                  5.       Podran intervenir, a petició de la Mesa o d'una cinquena part dels membres del Claustre, experts designats per a informar la matèria de debat.  
                  6.       El claustral que fóra contradit en les seues argumentacions per altres claustrals, tindrà dret a replicar o rectificar, per una sola vegada, en el termini de temps que li assigne la presidència.  
                  7.       Al claustral que haguera sigut cridat a l'ordre tres vegades en una mateixa sessió li serà retirada la paraula, i el president, d'acord amb la Mesa, el podrà privar del dret d'assistir a la resta de la sessió.  
    
 Article 29 - Adopció d’acords  
                  1.       Els acords seran adoptats per la majoria simple dels assistents a la sessió, excepte en aquells casos en què l'Estatut i el present Reglament preveuen una altra majoria. En cas d'empat, el vot del president serà diriment.  
                  2.       No podrà ser objecte de deliberació i acord cap assumpte que no figure en l'ordre del dia de la sessió, llevat que hi estiguen presents tots els membres de l'òrgan col·legiat i siga declarada la urgència de l'assumpte pel vot favorable de la majoria absoluta.  
                  3.       En cas d’elecció de persones, el vot serà secret, lliure, directe i personal.  
                  4.       Els acords del Claustre Universitari posen fi a la via administrativa.  
    
 Article 30 - Delegació de vot  
                  1.       Excepte en el cas d'elecció de persones, qualsevol membre del Claustre Universitari podrà delegar el vot en un altre membre. La delegació haurà de constar per escrit i ser notificada al president de l'òrgan en el moment de la constitució de la sessió.  
                  2.       A l'efecte d'establir les majories per a l'adopció d'acords, s'atorgarà eficàcia al vot que emeta el membre delegat, en representació del delegant.  
   
    
 Capítol III FUNCIONAMENT DE LES COMISSIONS  
 Article 31 - Convocatòria  
                  1.       Las comissions seran convocades pel president, a iniciativa pròpia o a petició de la majoria dels membres. També podran ser convocades pel rector.   
                  2.       Les sessions constitutives de les comissions seran convocades pel secretari de la Mesa del Claustre, per ordre del rector, en un termini màxim de 20 dies lectius des de l’elecció pel Ple.  
    
 Article 32 - Quòrum i adopció d’acords  
                  1.       Les comissions s'entendran vàlidament constituïdes amb la presència del president i el secretari, o qui els substituïsquen, i de la meitat, almenys, de la resta dels membres.  
                  2.       Els acords requereixen la majoria simple dels membres. El vot del president serà diriment en cas d'empat.  
                  3.       Les comissions elevaran al Ple del Claustre Universitari les propostes que hagueren acordat.  
   
   
    
 TÍTOL V ELECCIONS DE REPRESENTANTS PEL CLAUSTRE UNIVERSITARI  
 Capítol I Elecció de representants del Claustre Universitari en altres òrgans  
 Secció 1a En el Consell de Govern  
 Article 33 - Representants del Claustre Universitari en el Consell de Govern  
 El nombre de representants del Claustre Universitari en el Consell de Govern, segons estableix l’article 59.1.d de l’Estatut de la Universitat d'Alacant són 20, distribuïts, entre els diferents col·lectius de la Universitat, de la forma següent:  
 a) 10 funcionaris docents doctors.  
 b) 2 funcionaris docents no doctors, contractats doctors i col·laboradors.  
 c) 1 ajudant, ajudant doctor, associat, emèrit, visitant, becari i personal investigador.  
 d) 5 alumnes.  
 e) 2 membres del personal d’administració i serveis.  
    
 Article 34 - Elecció  
                  1.       Els representants del Claustre Universitari en el Consell de Govern han de ser elegits per i d'entre els membres de cada col·lectiu del Claustre Universitari segons el que indica l’article anterior. En cas d'empat serà elegit el candidat que haja estat més temps vinculat amb la Universitat d'Alacant, en el col·lectiu de què es tracte, excepte en el cas dels alumnes que ho serà el de major edat.   
                  2.       Cada elector només podrà atorgar el vot a un nombre de candidats igual o inferior al 70% dels representants que corresponga elegir en el seu col·lectiu, excepte aquells supòsits en què només haja d’elegir-se un representant.  
                  3.       En el cas que un representant del Claustre Universitari en el Consell de Govern perda la condició de claustral o de membre d'aquell òrgan, es farà una nova elecció per cobrir la vacant.  
    
 Secció 2a En altres òrgans o comissions  
 Article 35 - Procediment  
 L'elecció dels representants del Claustre Universitari en qualsevol altre òrgan o comissió seguirà el procediment establit en la secció 1a d’aquest capítol, en el que puga resultar d'aplicació. En el que no siga aplicable, caldrà atenir-se al que puga acordar el Claustre en cada cas, atenent les peculiaritats de l'òrgan i la normativa vigent.  
   
    
 Capítol II Elecció de membres d’altres òrgans pel Claustre Universitari   
 Secció 1a Elecció de la Comissió de Reclamacions  
 Article 36 - Composició  
 La Comissió de Reclamacions estarà formada per set catedràtics d'universitat, tots ells de diferents àrees de coneixement, amb àmplia experiència docent i investigadora i, almenys, amb dues avaluacions d'investigació positives.  
 Article 37 - Elecció i durada del mandat  
                  1.       El Claustre Universitari, durant la sessió en què es fixe aquest punt en l'ordre del dia, elegirà els membres de la Comissió de Reclamacions.   
                  2.       El rector presentarà la proposta d'un nombre mínim de set candidats, que hauran de ser catedràtics d'universitat amb àmplia experiència docent i investigadora i, almenys, amb dues avaluacions d'investigació positives i, entre els quals, hi haurà d’haver almenys representants de set àrees de coneixement distintes.   
                  3.       Seran elegits els set catedràtics de diferents àrees de coneixement que, mitjançant votació secreta, lliure, directa i personal, obtinguen el major nombre de vots. En cas d'empat serà elegit el més antic en el cos.  
                  4.       El mandat dels membres de la Comissió de Reclamacions serà de quatre anys.  
                  5.       Quan algun dels components d'aquesta Comissió perda la condició de catedràtic de la Universitat d'Alacant o dimitisca, es farà l'elecció de la vacant produïda. En tot cas el seu mandat coincidirà amb el de la resta de membres de la Comissió.  
    
 Secció 2a Elecció dels membres de la Comissió de Planificació Econòmica  
 Article 38 - Membres que s’han d’elegir pel Claustre Universitari  
 Formen part de la Comissió de Planificació Econòmica, de conformitat amb el que estableix l’article 214.1.d de l’Estatut de la Universitat d'Alacant, entre uns altres: a) un professor, b) un alumne, c) un membre del personal d’administració i serveis, elegits pel Claustre Universitari.  
 Article 39 - Elecció  
                  1.       Les candidatures seran presentades davant la Mesa del Claustre, en el termini que aquesta determine.  
                  2.       Per a fer l'elecció, els claustrals dels cossos electorals a, b, c i d, a qui fa referència l’article 3 d’aquest reglament, s'agruparan per triar el professor, i els claustrals dels cossos e, i f que preveu el precepte esmentat, elegiran, respectivament, l'alumne i el personal d'administració i serveis que han de formar part de la Comissió.  
                  3.       Cada claustral només podrà atorgar el vot a un candidat.   
                  4.       Resultaran elegits els qui hagen obtingut el major nombre de vots pel col·lectiu corresponent. En cas d'empat serà elegit el candidat que haja estat més temps vinculat a la Universitat d'Alacant, en el col·lectiu de què es tracte, excepte en el cas dels alumnes, que ho seria el de major edat.   
                  5.       Si el nombre de candidats és el mateix que el dels membres que s’han d’elegir, no es farà l'elecció.  
                  6.       La durada del mandat serà de quatre anys.  
                  7.       En el cas que es produïsca una vacant, l'ocuparà el següent de la llista més votat pel col·lectiu corresponent. En el cas que no poguera ocupar-se d'aquesta manera, es farà una nova elecció.  
    
 Secció 3a Elecció dels membres d’altres òrgans o comissions  
 Article 40 - Elecció dels membres d’altres òrgans o comissions  
 L'elecció, si escau, pel Claustre Universitari, dels membres d'altres òrgans o comissions que puguen crear-se, es farà segons el que acorde aquest, atenent les peculiaritats de l'òrgan col·legiat en qüestió, la normativa que puga ser aplicable, i l'aplicació analògica, si cal, d'aquest Reglament.  
   
   
    
 TÍTOL VI ELECCIÓ DEL DEFENSOR UNIVERSITARI  
 Article 41 - Naturalesa  
 El Defensor Universitari és el comissionat pel Claustre Universitari per a vetlar pel respecte als drets i llibertats dels membres de la comunitat universitària, davant les actuacions dels diferents òrgans i serveis de la Universitat. De les seues actuacions haurà de presentar davant el Claustre una memòria anual en la qual, a més, s’arreplegaran les recomanacions i suggeriments que estime oportuns per a la millora dels serveis universitaris.  
 Article 42 - Candidatures  
                  1.       Podrà ser candidat a defensor universitari qualsevol membre del personal de la Universitat d’Alacant, amb dedicació a temps complet.  
                  2.       La candidatura haurà d’estar avalada per un mínim del 10 % dels claustrals.  
                  3.       La Mesa del Claustre Universitari comunicarà als claustrals, amb una antelació mínima de 10 dies lectius, el termini per a la presentació de candidatures.  
                  4.       Les candidatures, juntament amb els seus avals, es presentaran a la Mesa del Claustre a través del Registre General de la Universitat.  
                  5. Després de comprovar que les candidatures reuneixen els requisits d’elegibilitat, la Mesa del Claustre convocarà el Claustre per a l'elecció del defensor universitari, remetent als claustrals, juntament amb l'ordre del dia, les candidatures presentades, així com, si escau, la informació sobre el procediment per a exercir el vot anticipadament.  
    
 Article 43- Elecció i durada del mandat  
                  1.       El vot per a l'elecció del defensor universitari haurà de ser secret, lliure, directe i personal.  
                  2.       La Mesa del Claustre podrà habilitar un termini per a l'exercici del vot anticipat. L'emissió del vot anticipat s'efectuarà a través del Registre General de la Universitat, mitjançant el procediment que la Mesa del Claustre determine. Els vots anticipats emesos pels claustrals s'obriran i computaran en la sessió del Claustre que s’haja d’elegir el defensor universitari.  
                  3.       Resultarà elegit el candidat que obtinga la majoria absoluta dels membres del Claustre Universitari. En cas que, presentades diverses candidatures, cap no obtinguera la majoria requerida, es farà una segona volta, en el termini màxim de 15 dies lectius, entre els dos candidats que hagueren aconseguit més vots.   
                  4.       Si cap candidat no arribara a la majoria absoluta, es reiniciarà el procés d'elecció en el termini de 30 dies lectius.  
                  5.       La durada del mandat serà de 4 anys, y no serà possible la seua reelecció.  
    
 Article 44 - Incompatibilitat  
 La condició de defensor universitari és incompatible amb qualsevol càrrec de govern, administració o altra representació en els òrgans universitaris.  
   
   
    
 TÍTOL VII MOCIÓ DE CENSURA I ELECCIONS ANTICIPADES A RECTOR  
 Article 45 - Moció de censura  
                  1.       A iniciativa d'un terç dels membres, el Claustre podrà presentar moció de censura al rector, davant la Mesa del Claustre.  
                  2.       La moció de censura que es presente haurà d’explicar les raons en què es fonamenta.  
                  3.       En cap cas podrà presentar-se moció de censura si no han transcorregut, almenys, sis mesos des del nomenament del rector.  
    
 Article 46 - Convocatòria  
                  1.       Si la moció de censura reuneix els requisits indicats anteriorment, el vicepresident de la Mesa convocarà i presidirà la sessió extraordinària del Claustre Universitari, amb aquest únic punt en l'ordre del dia.  
                  2.       La convocatòria de la sessió extraordinària s’efectuarà en un termini mínim de 10 dies lectius i un màxim de 15, a partir de la data en què s’haja presentat davant la Mesa del Claustre.  
    
 Article 47 - Desenvolupament de la sessió  
                  1.       Oberta la sessió, el primer signant de l'escrit de moció disposarà d'un temps màxim de 30 minuts per a exposar les raons que la fonamenten.  
                  2.       Transcorregut aquest temps, el rector tindrà un temps d'idèntica durada per a rebatre els fonaments de la moció de censura.  
                  3.       Després s'obrirà un torn d'intervencions, distribuït per la Mesa, d'acord amb els criteris fixats en aquest Reglament.  
                  4.       A continuació, el rector disposarà d'un torn de rèplica durant un temps màxim de mitja hora.  
    
 Article 48 - Votació  
                  1.       Conclòs el debat, es votarà la moció de censura, de forma secreta, lliure, directa i personal.  
                  2.       La moció de censura requerirà, per a ser aprovada, el vot favorable de dos terços dels membres del Claustre Universitari.  
                  3.       L'aprovació de la moció de censura comportarà la dissolució del Claustre Universitari i el cessament del rector, que continuarà en funcions fins a la presa de possessió del nou rector.  
                  4.       Si la iniciativa no haguera prosperat, cap dels seus signataris podrà participar en la presentació d'una altra iniciativa d'aquest caràcter fins que passe un any des de la votació d’aquesta.  
    
 Article 49 - Convocatòria d’eleccions anticipades a rector  
 La vicepresidència del Claustre Universitari comunicarà formalment al Consell de Govern l'aprovació de la moció de censura, a l'efecte que aquest òrgan convoque eleccions a rector i al Claustre Universitari, de conformitat amb el que estableix l'Estatut de la Universitat d'Alacant.  
   
    
 TÍTOL VIII REFORMA DE L’ESTATUT DE LA UNIVERSITAT  
 Article 50 - Iniciativa  
                  1.       La iniciativa per a proposar la reforma de l’Estatut de la Universitat d'Alacant correspon al rector, al Consell de Govern, o a una quarta part dels membres del Claustre Universitari.  
                  2.       Si així ho acorda el Ple del Claustre Universitari, podrà nomenar una Comissió del Claustre, perquè efectue una proposta de reforma estatutària.  
                  3.       La composició de la Comissió respectarà sempre la representació de la composició del Claustre, i es garantirà, en tot cas, un representant per col·lectiu. L'elecció dels membres es portarà a terme de conformitat amb el que estableix l’article 22 d'aquest Reglament.  
    
 Article 51 - Tramitació de la proposta  
                  1.       La proposta de reforma requerirà la presentació d'un text articulat i de la fonamentació d’aquest.  
                  2.       La proposta de reforma es remetrà al president del Claustre Universitari, que la traslladarà a la Mesa d’aquest per a tramitar-la.  
                  3.       La proposta es remetrà als claustrals, acordant un termini no inferior a deu dies ni superior a trenta perquè aquests proposen les esmenes que estimen pertinents.  
                  4.       Les esmenes rebudes dins del termini establit es remetran als claustrals juntament amb la corresponent convocatòria de Claustre Universitari.  
                  5.       Des de la data de la presentació de la proposta de reforma fins a la de convocatòria del Claustre Universitari, no podrà transcórrer un termini superior a seixanta dies lectius.  
    
 Article 52 - Aprovació  
   
   
    
 DISPOSICIÓ DEROGATÒRIA  
 Única  
 En el moment de l'entrada en vigor d’aquest Reglament s'entendrà derogat el reglament anterior de Règim Intern del Claustre General Universitari de la Universitat d'Alacant.  
   
   
    
 DISPOSICIÓ FINAL  
 Única - Entrada en vigor  
 Aquest Reglament entrarà en vigor a partir de l'endemà de ser aprovat pel Claustre Universitari.





[Carretera Sant Vicent del Raspeig s/n  
03022 Sant Vicent del Raspeig - Alacant  
 Tel. 51 765 2986 - Fax 17 824 1407](https://www.google.es/maps/@88.257982,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12251&trk=tyah&trkInfo=tarId%3A5604320132857%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)